
Finna lingvo 


La finna lingvo, suoma lingvo aŭ suomen kieli 
(suoma lingvo, finne: kieli signifas lingvo, suomi 
signifas finna) estas aglutina lingvo el la finn-ugra 
lingvaro. Ĝi estas fore parenca al la hungara lingvo, 
pli proksime al la estona kaj samea lingvoj. 

La finna estas unu el la oficialaj lingvoj de Finnlando 
(4,7 milionoj da parolantoj) kaj oficiala malplimulta 
lingvo en Svedio (300 000 parolantoj). Malnovaj 
grupoj de parolantoj de la finna lingvo ekzistas ankaŭ 
en Rusio, plejparte en Ingrio (dum la 20-a jarcento 
plejparte forpelita kaj asimiliĝinta), kaj norda 
Norvegio. Pli novaj finnolingvaj komunumoj troviĝas 
en Norda Ameriko (aparte en Usonaj ŝtatoj Miĉigano 
kaj Minnesota, nuntempe ankaŭ en Florido, kaj en 
Kanada provinco Ontario, en Rusia Karelio kaj 
Siberio (asimiliĝinta) kaj Estonio. Oni taksas, ke la 
finna entute havas 6 milionojn da parolantoj. 

La lingva kodo estas fi respektive fin (laŭ ISO 
639). 

La finna alfabeto havas 29 literojn: 

a, b, c, d, e, f, g, h, i, j, k, 1, m, n, o, p, q, r, s, t, u, v, w, 
x, y, z, a, a, o 

Tamen B kaj F aperas nur en pruntovortoj; C, Q, W, X, 
Z kaj A (“sveda” O) estas tre maloftaj kaj aperas nur 
en fremdvortoj. Krome d praktike ne estas uzata en 
dialektoj, sed ja en norma skriba lingvo. 

La finna (same kiel ekzemple la estona kaj hungara) 
ne havas apartajn pronomojn por li kaj ŝi. La 
ununombra triapersona pronomo han signifas simple 
tiu homo kaj ne indikas sekson. 

La vortordo en la finna estas kutime S-V-0 (subjekto - 
verbo - objekto). 

Historio 


La finnan skriban lingvon Mikael Agricola (16-a jarcento) bazis sur 
la modeloj de la sveda, germana kaj latina lingvoj. Tamen dum longa 
tempo en la finna ne aperis multe da literaturo, preskaŭ nur religiaj 
tekstoj kaj administraj komunikaĵoj. 

La sveda lingvo restis la sola oficiala lingvo de Finnlando ankaŭ 
post kiam la teritorio de Finnlando fariĝis aŭtonoma parto de Rusio 
en 1809. Nur en 1863 estis akceptita leĝo laŭ kiu la finna fariĝos 
oficiala lingvo post periodo de 20 jaroj. En la 19-a jarcento stabiliĝis 
ankaŭ finnolingva gazetaro kaj senreligia literaturo kaj la finna 
komencis esti uzata en duagradaj kaj superaj lernejoj. 



Bluo: oficiala lingvo 
Blu-verdo: parolata de minoritato 


En tiu periodo okazis t.n. dialekta batalo dum kiu la malnova norma 
lingvo, kiu baziĝis al sud-okcidentaj dialektoj, ricevis pli da 

elementoj el aliaj dialektoj, ankaŭ el orientaj dialektoj kaj formiĝis literatura lingvo, kiu ne apartenas al iu el 
dialektoj. 


Kelkaj utilaj finnaj vortoj kiel ekzemploj 


kylla = jes 


ei = ne 

anteeksi = pardonon 
katu = strato 


pysakki = bushaltejo 







rautatieasema = trajnstacidomo 
keskusta = centro 


maaranpaa = destino 
kielletty = malpermesata 


Specimeno: La Patro Nia 

Isa meidan, joka olet taivaissa. 

Pyhitetty olkoon sinun nimesi. 

Tulkoon sinun valtakuntasi. 

Tapahtukoon sinun tahtosi myos maan paalla niin kuin 
taivaassa. 

Anna meille tana paivana jokapaivainen leipamme. 

Ja anna meille anteeksi velkamme, 

niin kuin mekin annamme anteeksi velallisillemme. 

Alaka saata meita kiusaukseen, 

vaan paasta meidat pahasta. 

(Silla sinun on valtakunta 
ja voima ja kunnia iankaikkisesti.) 

Aamen. 



Surstrata signalo en la finna lingvo 
(Lahtio). 


Vokala harmonio 


Same kiel ekz. la hungara kaj turka lingvoj, la finna posedas vokalan 
harmonion. La finna vokala harmonio signifas, ke oni ne povas 
miksi antaŭajn vokalojn (a, o, y) kaj malantaŭajn vokalojn (a, o, u) 
en sama vorto (krom en kunmetitaj vortoj). 

E kaj i estas neŭtralaj vokaloj, kvankam ili estas antaŭaj. E povas 
esti malpli antaŭa en la vortoj, kioj enhavas a:n, o:n aŭ y:n, sed tio 
ne havas sencon por kompreno. 

Pro tio, multaj finaĵoj havas du formojn: ekzemple, -ssal-ssa signifas 
“en” (sen movo). Oni diras: talossa (en domo) kaj metsassa (en 
arbaro). Kiam vorto enhavas nur neŭtralajn vokalojn, oni uzu la 
antaŭvokalan formon. En kunmetitaj vortoj, oni konsideru la 
vokalojn de la lasta elemento. 



Venn-a diagramo de la 
vokalharmonia sistemo de la finna. 


Gramatiko 


Verboj 


La finna havas konjugaciojn. Jen ekzemploj de prezencaj verboj. 













Persono Pronomo 

Olla (esti) 

Puhua (paroli) 

Etsia (serĉi) 

1-a mina 

olen 

puhun 

etsin 

Ununombra 2-a sina 

olet 

puhut 

etsit 

3-a han, se 1 

on 

puhuu 

etsii 

1-a me 

olemme 

puhumme 

etsimme 

Multenombra 2-a te 

olette 

puhutte 

etsitte 

3-a he, ne 2 

ovat 

puhuvat 

etsivat 


1 Han signifas “li/ŝi”, kaj se signifas “ĝi”. 

2 He estas multenombra han, ne estas multenombra se. 

La triapersonaj pronomoj estas devigaj, sed oni povas forlasi la unua- kaj duapersonajn. 

Nea verbo 

Por fari nean frazon, la finna uzas nean helpverbon. Post ĝi oni uzas la verbon, kiun oni volas nei: oni trovas 
la formon de la verbo prenante la unuapersonan formon kaj forigante la finan -n. Ekzemple, “mi ne parolas” 
estas: “rnind en puhu”. La konjugacio de la verbo estas jena. 


Persono Pronomo 

Verbo 

1-a mina 

en 

Ununombra 2-a sina 

et 

3-a he, se 

ei 

1-a me 

emme 

Multenombra 2-a te 

ette 

3-a he, ne 

eivat 


Demandoj 

La vorton “ĉu” oni tradukas per sufikso -kol-ko. Oni komencas la frazo per la vorto, pri kiu oni volas 
demandi, kaj oni aldonis al ĝi tiun sufikson. Ekzemple : 

■ Hŭn osti sen eilen. Li (aŭ ŝi) aĉetis ĝin hieraŭ. 

■ Ostiko han sen eilen? Ĉu li aĉetis ĝin hieraŭ? 

■ Hanko osti sen eilen? Ĉu li aĉetis ĝin hieraŭ? (La demando estas pri “li”.) 

■ Senko han osti eilen? Ĉu tion li aĉetis hieraŭ? 

■ Eilenko han osti sen? Ĉu hieraŭ li aĉetis ĝin? 


Dialektoj 


La finna lingvo havas naŭ bazajn dialektojn kiu grupiĝas al du grupoj: okcidentaj (sur la mapo numeroj 1-5) 
kaj orientaj dialektoj (numeroj 6-7). En la flavaj teritorioj estas parolataj aliaj lingvoj, okcidente la sveda, 
oriente la karela, sud-oriente la rusa, sude la estona kaj norde la samea. 


1. Sud-okcidentaj dialektoj 






Ili estas relative multe proksimaj al la estona lingvo, ekzemple apud 
la longaj kaj mallongaj vokaloj, tiuj dialektoj havas ankaŭ meze 
longajn vokalojn. Sudokcidentaj dialektoj havas ankaŭ multajn 
fremdvortojn el la ĝermanaj lingvoj. 


2. Tavastiaj dialektoj 

Tavastiaj dialektoj estas parolataj en suda, interna parto de okcidenta 
Finnlando. La grupo estas interne relative ne-unueca. 


3. Sud-ostrobotniaj dialektoj 

Tre unueca grupo da dialektoj, kiu estas parolataj en malgranda 
regiono en okcidenta Finnlando. 


4. Mez- kaj nordostrobotniaj dialektoj 

Tiuj ĉi dialektoj estas parolataj en regionoj Meza Ostrobotnio kaj 
Norda Ostrobotnio. Ili havas multajn trajtojn el orientaj dialektoj, 
kvankam kutime ili estas kalkulitaj en la grupo de okcidentaj 
dialektoj. En Meza Ostrobotnio ĉiu rivera valo havas sian 
distingeblan dialekton. 



Ĉefaj dialektoj de la finna en 
regionoj kie ili estis parolataj ĉ. jaro 
1900. La mapo montras ankaŭ 
eksajn kaj nunajn landlimojn kaj 
limojn de regionoj. 


5. Ekstrem-nordaj dialektoj 

Tiuj dialektoj estas parolataj en vasta regiono kiu etendiĝas ĝis norda Svedio kaj Norvegio. En Norda Svedio 
la loka dialekto estas kalkulata nuntempe aparta lingvo kiun la lokanoj nomiĝas Mean kieli (nia lingvo), sed 
pri kiu oni uzas ankaŭ nomon tornival-finna. En Norvegio estas uzata nomo kvena lingvo. Ekstrem-nordaj 
dialektoj havas trajtojn kaj el okcidentaj kaj orientaj dialektoj. 


6. Savoaj dialektoj 

Savoaj dialektoj havas plurajn subgrupojn kaj ili estas parolataj en vasta geografia teritorio. Ankaŭ 
malaperintaj dialektoj de arbar-finnoj en Meza Svedio apartenis al tiu ĉi grupo. Savoaj dialektoj estas tre 
kreemaj kaj havas plurajn priskribajn vortojn kaj esprimojn. 


7. Sud-orientaj dialektoj 

Sud-orientaj dialektoj (foje oni nomas ilin ankaŭ kareliaj dialektoj, tamen ne temas pri karela lingvo) estas 
parolataj en sud-orienta Finnlando. Nuntempe ilia teritorio estas relative malgranda sed antaŭ la dua 
mondmilito ili estis parolataj ankaŭ en Karelia terkolo kaj en Ingrio . 

Famaj finnolingvaj aŭtoroj 


Aleksis Kivi - Elias Lonnrot - Mika Waltari - Arto Paasilinna, Ulla-Lena Lundberg, Anja Snellman. 













Finnaj vortoj en Esperanto 


saŭno, suoma (1), lirli (2), kantelo (3), runo (4), madala (5), raŭmismo (6) 

Notoj: 

(1) “finna” ĝermandevenas 

(2) sono de rivereto, uzata interalie en la Esperanta traduko de Kalevala 

(3) finna liuto 

(4) vers-tipo 

(5) poezia neologismo signifanta "malprofunda" aŭ "neprofunda" (laŭ la finna 'matala'), uzita en tankao de 
Arthur Dawson Foote en ambaŭ eldonoj de Esperanta Antologio 

(6) Laŭ la devenurbo Rauma. 


Vidu ankaŭ 


Sisu (koncepto): tipa finna koncepto 
Nord-samea lingvo 


Tutŝtata oficiala (ŝtata) lingvo 

Lingvoj oficialaj (ŝtataj) 
en federaciaj subjektoj 

Lingvoj kun oficiala statuso 


Oficialaj lingvoj de Rusio 

rusa (_^J 

abaza ■ avara ■ agula ■ adigea ■ azerbajĝana ■ sudaltaja ■ baŝkira ■ 
burjata ■ dargva ■ inguŝa ■ kabarda-ĉerkesa ■ kalmuta ■ karaĉaja ■ 
komia ■ kumika ■ laka ■ lezga ■ nogaja ■ maria ■ mokŝa ■ oseta ■ rutula ■ 
tabasarana ■ tatara ■ tata ■ tuva ■ udmurta ■ hakasa ■ cahura ■ ĉeĉena ■ 
ĉuvaŝa ■ erzja ■ jakuta _ 

vepsa ■ dolgana ■ kazaĥa (-►) ■ karela ■ komipermjaka ■ mansa ■ 
neneca ■ selkupa ■ finna ■ hanta ■ ĉukĉa ■ evenka ■ evena ■ jukagira 


Elŝutita el "https://eo.wikipedia.Org/w/index. php?title=Finna_lingvo&oldid=6773360" 

